I Refshaleområdet er der gennem en længere årrække foretaget arkæologiske udgravninger.<ref name=kus>[http://www.kulturarv.dk/fundogfortidsminder/Lokalitet/139748/ Lokalitet<!-- Bot genereret titel -->]</ref> 
I 1969 foretog [[Niels-Knud Liebgott]] den første undersøgelse af kirkegården for [[Nationalmuseet]]. Han undersøgte ca. 30 grave og lokaliserede også et stenfundament, han tolkede som fundamentet til en kirkebygning. 
1970-72 foretog Keld Snedker fra [[Lolland-Falsters Stiftsmuseum]] (nu [[Museum Lolland-Falster]]) flere undersøgelser af kirkegården. Han undersøgte 68 grave og et korsformede fundament. Snedker tolkede dette som en middelalderlig [[stubmølle]], men der er snarere en [[klokkestabel]], der hører til kirken, som Liebgott lokaliserede i 1969. 
Herefter blev der først foretaget undersøgelser i området i 1989, hvor (Projekt Refshale) opstod. Projektgruppen består af forskere fra [[Nationalmuseet]], arkæologer fra Lolland-Falster Stiftsmuseum og forskere fra [[Odense Universitet]] samt [[Århus Universitet]].
Projektets formål var at undersøge borgens tilhørsforhold til de andre samtidige anlæg i området. I 1980'erne var interessen i de arkæologiske kredse begyndt at dreje sig om bebyggelsestruktur og kulturlandskabet, og Refshaleområdet var perfekt til formålet.
Historie